CELEX: 52005XG0407(01)
Language: sl
Date: 2005-02-21 00:00:00
Title: Sklepi Sveta (izobraževanje/mladina/kultura) — 21. februar 2005 o izobraževanju in usposabljanju v okviru vmesnega pregleda Lizbonske strategije

7.4.2005   
            
            
               SL
            
            
               Uradni list Evropske unije
            
            
               C 85/1
            
         
      SKLEPI SVETA (IZOBRAŽEVANJE/MLADINA/KULTURA)
   
   21. februar 2005
   o izobraževanju in usposabljanju v okviru vmesnega pregleda Lizbonske strategije
   (2005/C 85/01)
   SVET EVROPSKE UNIJE –
   ob upoštevanju
   
               1.
            
            
               novega strateškega cilja, ki ga je Evropski svet določil na svojem zasedanju v Lizboni 23. in 24. marca 2000 in potrdil na zasedanju v Stockholmu 23. in 24. marca 2001, in sicer da Evropska unija postane „najbolj konkurenčno in dinamično, na znanju temelječe gospodarstvo na svetu, sposobno trajne gospodarske rasti s številčnejšimi in boljšimi delovnimi mesti ter z močnejšo socialno kohezijo“;
            
         
               2.
            
            
               znatnega prispevka vseživljenjskega učenja, ki zajema vse oblike učenja ter vse ravni in razsežnosti izobraževanja in usposabljanja, k doseganju vseh teh ciljev in trajnostnega razvoja, kot je to sam potrdil Evropski svet v Lizboni;
            
         
               3.
            
            
               dejstva, da je približno 33 milijonov ljudi v Evropski uniji brez zaposlitve, da se evropsko aktivno prebivalstvo stara in je 32 % delovno sposobnega prebivalstva (78 milijonov) nizko kvalificiranega. In vendar bo v naslednjih petih letih le 15 % novo odprtih delovnih mest na voljo osebam, ki so končale obvezno šolanje, medtem ko bo za 50 % novo odprtih delovnih mest potreben visoko kvalificiran kader;
            
         
               4.
            
            
               napredka, doseženega zlasti v okviru delovnega programa „Izobraževanje in usposabljanje 2010“ na nacionalni in evropski ravni;
            
         
               5.
            
            
               Sporočila Komisije spomladanskemu Evropskemu svetu 2005 („Skupna prizadevanja za gospodarsko rast in nova delovna mesta – nov začetek za Lizbonsko strategijo“) in potrebe po določitvi področij, na katerih bi Evropski svet lahko spodbudil nadaljnji napredek –
            
         POUDARJA:
   
               6.
            
            
               Družba znanja je ključna za Lizbonsko strategijo. Prispevek izobraževanja in usposabljanja je zato bistven, saj zagotavlja nepogrešljivo znanje in kreativni potencial.
               
                           —
                        
                        
                           Lizbonska cilja na področju konkurenčnosti in gospodarske rasti bo mogoče doseči le, če bodo mladi, ki prihajajo na trg dela, razpolagali z ustreznim znanjem, pridobljenim v procesu kakovostnega izobraževanja in usposabljanja, ki bo usklajeno z družbenim razvojem.
                        
                     
                           —
                        
                        
                           Učinkovitejše vlaganje v izobraževanje in usposabljanje praviloma vodi do občutnega dviga nacionalnega proizvoda države in prispeva k prihodnjim dohodkom udeležencev izobraževanja.
                        
                     
                           —
                        
                        
                           Kakovostnejše izobraževanje in usposabljanje ter lažji dostop do njega in več udeležencev v njem ne omogočijo le osebnega razvoja vedno večjemu številu ljudi, temveč prispevajo tudi k trajni gospodarski rasti, socialni koheziji ter številčnejšim in boljšim delovnim mestom.
                        
                     
                           —
                        
                        
                           Vse več udeležencev ter višja stopnja uspešno zaključenega izobraževanja in usposabljanja bosta pozitivno vplivali na kakovost zaposlenih, izboljšali njihove možnosti zaposlitve in s tem znižali javno porabo.
                        
                     
                           —
                        
                        
                           Visoko šolstvo pomeni stičišče raziskav, izobraževanja in inovacij in je zato ključnega pomena za konkurenčnost Evropske unije.
                        
                     
                           —
                        
                        
                           Nobeno napredno gospodarstvo ne more obstati brez stalnega nadgrajevanja znanja ljudi, ne glede na njihovo starost. Vseživljenjsko učenje je zato bistveno in ga je treba spodbujati v vseh državah članicah. Zvišuje skupno raven znanja zaposlenih, kar ljudem omogoča prilagajanje hitro spreminjajočim se potrebam trga dela in novim tehnologijam ter ustvarja boljše pogoje za poklicno in geografsko mobilnost. V tej zvezi je bistvenega pomena, da vsi državljani pridobijo osnovno izobrazbo s področja IKT (digitalna pismenost).
                        
                     
         
               7.
            
            
               Kar zadeva trajno rast ter „številčnejša in boljša delovna mesta“, izobraževanje in usposabljanje zagotavljata podlago za ustvarjanje kakovostnejših delovnih mest in ohranjanje trajne rasti. To še toliko bolj velja za družbe in gospodarstva, ki temeljijo na znanju.
               
                           —
                        
                        
                           Več delovnih mest je mogoče ustvariti le z boljšo gospodarsko rastjo, ki bo bolj zaposlitveno intenzivna. Pogoj za to pa je spet, da zaposleni razpolagajo z znanjem in sposobnostmi, ki jih potrebujejo podjetniki in podjetja.
                        
                     
                           —
                        
                        
                           Kakovostnejša delovna mesta od zaposlenega zahtevajo višjo raven usposobljenosti, kar posledično pomeni močnejši in vseživljenjski nadaljnji razvoj posameznika na vseh ravneh izobraževanja in usposabljanja, pri čemer je treba upoštevati demografske spremembe. Izobraževanje in usposabljanje, neformalno in priložnostno učenje so načini za dosego tega cilja.
                        
                     
                           —
                        
                        
                           Izobraževanje in usposabljanje dvigujeta zavest mladih za okoljsko razsežnost in jim pomagata razumeti, da mora trajna gospodarska rast sicer zadovoljiti potrebe sedanjih generacij, vendar ne sme ogroziti potreb prihodnjih generacij.
                        
                     
         
               8.
            
            
               Kar zadeva „večjo socialno kohezijo“, izobraževanje in usposabljanje spodbujata razumevanje in strpnost. Še več, vsem ponujata pravičnejše življenjsko izhodišče.
               
                           —
                        
                        
                           Predšolska vzgoja zagotavlja najboljšo možnost za razvoj socialnih spretnosti otrok in njihovo pripravo na vedno bolj izrazito večkulturni svet, v katerem živimo, ter zlasti otrokom z manj možnostmi omogoča boljšo pripravo na šolo.
                        
                     
                           —
                        
                        
                           Državljanska vzgoja v najširšem pomenu besede in možnosti sodelovanja v civilni družbi dodatno prispevajo k boju zoper kulturno in socialno izključenost ter omogočajo, da se mladi in ljudje s posebnimi potrebami lažje vključijo v družbo.
                        
                     
         OPOZARJA:
   
               9.
            
            
               Svet je v skladu s sklepi iz Lizbone soglašal z usklajenim in celovitim delovnim programom, zdaj imenovanim „Izobraževanje in usposabljanje 2010“. Svet in Komisija sta v svojem skupnem vmesnem poročilu za Evropski svet, sprejetem februarja 2004, poudarila tri prednostna področja, na katerih je treba nemudoma ukrepati:
               
                           —
                        
                        
                           usmerjanje reform in vlaganj v področja, ki so za družbo, temelječo na znanju, ključnega pomena;
                        
                     
                           —
                        
                        
                           uresničevanje vseživljenjskega učenja;
                        
                     
                           —
                        
                        
                           vzpostavitev evropskega prostora izobraževanja in usposabljanja.
                        
                     
         
               10.
            
            
               Dosežen je bil dogovor o Europassu in drugih ključnih vprašanjih, kot so ugotavljanje in priznavanje neformalnega in priložnostnega učenja, zagotavljanje kakovosti v poklicnem izobraževanju in usposabljanju ter vseživljenjsko svetovanje. Prednost je treba zdaj nameniti izvajanju teh dogovorov na nacionalni ravni. Prihodnje prednostne naloge v zvezi z reformami in vlaganjem v poklicno izobraževanje in usposabljanje so določene v sklepih Sveta z dne 15. novembra 2004, ki so bili podlaga za Maastrichtski Communiqué, sprejet 14. decembra 2004.
            
         
               11.
            
            
               Na podlagi spodbud Bolonjskega procesa je bil pri pospeševanju reform učnega načrta v visokem šolstvu dosežen napredek v vsej Evropi. Poleg tega je bil decembra 2003 sprejet program Erasmus Mundus za promocijo EU kot svetovnega središča odličnosti v izobraževanju. Vendar bi dejavnejše ukrepanje in močnejša podpora EU visokošolskim ustanovam pomagala izpolniti njihovo ključno vlogo pri doseganju lizbonskih ciljev.
            
         
               12.
            
            
               Svet je za spremljanje napredka v okviru delovnega programa maja 2003 določil vrsto primerjalnih vrednosti za celotno EU. Te so odločilnega pomena za Lizbonsko strategijo in bi jih bilo treba zato doseči do leta 2010.
            
         
               13.
            
            
               Na nacionalni ravni zdaj poteka posodabljanje sistemov izobraževanja in usposabljanja, vendar je treba za izvedbo potrebnih reform še veliko storiti.
            
         PRIPOROČA:
   
               14.
            
            
               V okviru priprav na naslednje skupno poročilo Sveta in Komisije za Evropski svet 2006 je ob upoštevanju vmesnega pregleda Lizbonske strategije na evropski in nacionalni ravni potrebno nadaljnje ukrepanje v skladu s prednostnimi točkami programa „Izobraževanje in usposabljanje 2010“, določenimi v skupnem vmesnem poročilu iz leta 2004, pri čemer je posebno pozornost treba nameniti ukrepom za razvoj človeških virov:
               
                           —
                        
                        
                           Usmerjanje reform in vlaganj v področja, ki so za družbo, temelječo na znanju, ključnega pomena;
                           
                                       —
                                    
                                    
                                       uresničevanje lizbonskega cilja bistvenega povečanja javnih in zasebnih vlaganj v izobraževanje in usposabljanje ter njihove učinkovite izrabe;
                                    
                                 
                                       —
                                    
                                    
                                       razvijanje kulture odličnosti in sistemov ocenjevanja, s čimer se zagotovi, da postanejo sistemi izobraževanja in usposabljanja v EU svetovna referenca kakovosti;
                                    
                                 
                                       —
                                    
                                    
                                       izboljšanje upravljanja na nacionalni ravni s sodelovanjem vseh interesnih skupin, vključno s socialnimi partnerji, in z izboljšanim usklajevanjem med zadevnimi javnimi organi;
                                    
                                 
                                       —
                                    
                                    
                                       okrepitev sinergij in dopolnjevanja izobraževanja z drugimi področji politike, kot so zaposlovanje, raziskave in inovacije ter makroekonomska politika;
                                    
                                 
                     
                           —
                        
                        
                           Uresničevanje vseživljenjskega učenja:
                           Z nacionalnimi strategijami za vseživljenjsko učenje bi morali zagotoviti, da vsi državljani pridobijo ključne kompetence, ki jih potrebujejo v družbi znanja, in da se ustvarijo odprta, privlačna in za vsakogar dostopna učna okolja. K doseganju teh ciljev lahko med drugim prispevajo naslednji ukrepi:
                           
                                       —
                                    
                                    
                                       več možnosti za vseživljenjsko učenje, na primer z učenjem na daljavo, zlasti z uporabo IKT;
                                    
                                 
                                       —
                                    
                                    
                                       spodbujanje povpraševanja po vseživljenjskem učenju z ukrepi za usklajevanje poklicnega in družinskega življenja;
                                    
                                 
                                       —
                                    
                                    
                                       določitev modelov za delitev stroškov nadaljnjega usposabljanja (delodajalci, delojemalci in država);
                                    
                                 
                                       —
                                    
                                    
                                       razvijanje nacionalnih strategij, s katerimi bi med drugim odpraviti sedanje razlike pri dostopu do možnosti vseživljenjskega učenja med velikimi in malimi podjetji ter med visoko in nizko kvalificiranimi kadri;
                                    
                                 
                                       —
                                    
                                    
                                       sprejetje prihodnjega celovitega akcijskega načrta na področju vseživljenjskega učenja;
                                    
                                 
                     
                           —
                        
                        
                           Vzpostavitev evropskega prostora izobraževanja in usposabljanja:
                           
                                       —
                                    
                                    
                                       okrepitev odprte metode usklajevanja, na primer z:
                                       
                                                   —
                                                
                                                
                                                   delom v skupinah „vzajemnega učenja“, ki državam članicam omogoča, da se osredotočijo na svoja prednostna področja;
                                                
                                             
                                                   —
                                                
                                                
                                                   izboljšanjem obsega, natančnosti in zanesljivosti statističnih podatkov na področju izobraževanja in usposabljanja;
                                                
                                             
                                                   —
                                                
                                                
                                                   določitvijo kazalcev na novih področjih in njihovo praktično uporabo, kot je predvideno v skupnem vmesnem poročilu, vključno s kazalcem za znanje tujih jezikov, ki ga je zahteval Evropski svet v Barceloni marca 2002;
                                                
                                             
                                 
                                       —
                                    
                                    
                                       sprejetje skupnih referenčnih točk na evropski ravni na področjih, kot so ključna znanja ter usposabljanje učiteljev in mentorjev;
                                    
                                 
                                       —
                                    
                                    
                                       okrepitev vloge visokošolskih ustanov v okviru Lizbonske strategije in izboljšanje kakovosti visokošolskega izobraževanja zaradi spodbujanja njegove mednarodne privlačnosti in pospeševanja mobilnosti študentov in pedagoškega osebja;
                                    
                                 
                                       —
                                    
                                    
                                       okrepitev sinergije in dopolnjevanja visokošolskega izobraževanja z raziskavami zaradi spodbujanja inovacij in zaposlenosti z mobilnostjo mladih raziskovalcev in mreženjem centrov odličnosti;
                                    
                                 
                                       —
                                    
                                    
                                       razvitje evropskega okvira kvalifikacij do konca 2006 kot skupne reference, ki pokriva poklicno izobraževanje in usposabljanje ter splošno izobraževanje (srednje in visokošolsko) ter temelji na znanju in učnih rezultatih;
                                    
                                 
                     
         EVROPSKI SVET VABI, DA
   
               15.
            
            
               potrdi, da vseživljenjsko učenje je in ostaja nujen pogoj za dosego lizbonskih ciljev. V tej zvezi je uspešno izvajanje delovnega programa „Izobraževanje in usposabljanje 2010“ bistvenega pomena pri razvijanju znanja in inovacij ter ustvarjanju številčnejših in boljših delovnih mest;
            
         
               16.
            
            
               izkoristi spodbude vmesnega pregleda in da prednost:
               
                           —
                        
                        
                           vzpostavitvi usklajenih in celovitih strategij vseživljenjskega učenja v državah članicah do leta 2006, ki obsegajo vse ravni in razsežnosti izobraževanja in usposabljanja, da bi se razvili potrebno znanje in sposobnosti, pri čemer je treba vključiti vse interesne skupine;
                        
                     
                           —
                        
                        
                           spodbujanju odličnosti na vseh ravneh sistemov izobraževanja in usposabljanja zaradi ustvarjanja delovnih mest ter spodbujanja rasti in socialne kohezije;
                        
                     
                           —
                        
                        
                           izvajanju delovnega programa „Izobraževanje in usposabljanje 2010“ v državah članicah, vključno s potrebnimi povečanimi vlaganji v izobraževanje in usposabljanje in njihovo učinkovito izrabo;
                        
                     
                           —
                        
                        
                           okrepljenemu evropskemu sodelovanju pri izobraževanju in usposabljanju, s čimer se pospešijo in podprejo reforme, zlasti z:
                           
                                       —
                                    
                                    
                                       „vzajemnim učenjem“, ki se bolj navezuje na potrebe držav članic;
                                    
                                 
                                       —
                                    
                                    
                                       izboljšanjem kakovosti spremljanja napredka;
                                    
                                 
                                       —
                                    
                                    
                                       okrepitvijo prispevka poklicnega izobraževanja in usposabljanja, visokega šolstva in raziskav k Lizbonski strategiji;
                                    
                                 
                                       —
                                    
                                    
                                       razvijanjem in izvajanjem evropskega okvira kvalifikacij.
                                    
                                 
                     
         
               17.
            
            
               Svet pozove (izobraževanje/mladina/kultura), naj v okviru sistema poročanja Lizbonske strategije prispeva k spremljanju vidikov, ki so v njegovi pristojnosti, tj. izobraževanje in usposabljanje;
            
         
               18.
            
            
               vključi pobudo Evropskega pakta za mladino v okvir vmesnega pregleda Lizbonske strategije, da bi tako pomagali odrasti generaciji mladih Evropejcev, ki so zaposleni na kakovostnem delovnem mestu in imajo zaključeno višjo stopnjo izobrazbe ter se zaradi izboljšanja njihove prilagodljivosti nadalje usposabljajo, in bi se opredelile usmeritve za konkretne tovrstne ukrepe v okviru delovnega programa „Izobraževanje in usposabljanje 2010“ ter obstoječih programov.